**Argumentarea necesității inițierii negocierilor asupra încheierii proiectului**

**Protocolului de modificare parțială a Acordului de cooperare între**

**Guvernul Republicii Moldova și Guvernul Republicii Lituania**

**în domeniul standardizării, metrologiei și evaluării conformității, semnat la Chișinău la 29 septembrie 2010**

***A. Descrierea tratatului.***

Guvernele Republicii Moldova și Lituaniei sunt părțile protocolului de modificare. Proiectul modifică prevederile Acordului interstatal. Forma și structura proiectului sunt respectate, după cum prevede pct. 24 din Hotărîrea Guvernului nr. 442 din 17.07.2015 pentru aprobarea Regulamentului privind mecanismul de încheiere, aplicare și încetare a tratatelor internaționale (Monitorul Oficial al Republicii Moldova, 2015, nr. 190-196, art. 499).

Obiectul Protocolului este substituirea autorităților responsabile pentru executarea Acordului de cooperare între Guvernul Republicii Moldova și Guvernul Republicii Lituania în domeniul standardizării, metrologiei și evaluării conformității, precum și stabilirea modului de eliminare a divergențelor în cadrul interpretărilor Acordului. Protocolul respectiv vine să completeze Acordul nominalizat, fără de a abroga alte acorduri, protocoale sau tratate în domeniu.

***B. Analiza de impact.***

1. Opțiuni alternative pentru modificarea Acordului nominalizat, în afară de demarare a procedurilor interne, conform Regulamentului privind mecanismul de încheiere, aplicare și încetare a tratatelor internaționale, aprobat prin Hotărîrea Guvernului nr. 442 din 17.07.2015, nu există.

Totodată, este necesar de menționat că astfel de Acorduri bilaterale, sunt încheiate cu Guvernul Georgiei, Israelului, Belarusului și etc. Acordurile respective permit inițierea colaborării și schimb de informații confidențiale între părți în domeniul standardizării, metrologiei și evaluării conformității, de exemplu schimb gratis de standarde, care conform prevederilor internaționale se pun la dispoziție contra plată.

Totodată, schimbul de informații respectiv, permite evitarea barierelor tehnice și facilitarea comerțului internațional.

Fiecare parte poate denunța Protocolul, prin notificarea scrisă.

2. Protocolul are ca scop intensificarea relațiilor comerciale bilaterale.

3. Semnarea Protocolului va contribui la diversificarea piețelor externe pentru produsele indigene, precum și consolidarea relațiilor economice bilaterale.

4. Implementarea Protocolului nu va atrage după sine necesitatea modificării actelor legislative sau normative existente, deoarece nu conține prevederi contrare acestora.

5. Întru executarea Protocolului menționat, autoritățile desemnate de Părți, vor purta corespondența în scopul identificării acțiunilor concrete de colaborare.

6. Condițiile financiare de colaborare și realizare a proiectelor comune vor fi examinate în fiecare caz aparte în limita mijloacelor prevăzute anual în bugetele Părților, pentru acest scop.

7. Protocolul, la fel ca și Acordul, va fi încheiat pe un termen nedeterminat și va intra în vigoare la data recepționării ultimei notificări despre executarea părților a procedurilor interne, necesare pentru intrare a acestuia în vigoare.

***C. Mandatul pentru negocieri.***

1. Conducătorul grupului de negocieri va fi Viceprim-ministrul, Ministrul Economiei.

2. Ministerul Economiei, în comun cu Ministerul Afacerilor Externe și Integrării Europene vor asigura desfășurarea procesului de negocieri.

3. Scopul final al negocierilor, semnarea Protocolului.

4. Tratatul va fi parafat la nivel de ministru, responsabil de domeniu. Astfel, din partea Guvernului Republicii Moldova, Viceprim-ministrul, Ministrul Economiei va parafa tratatul.

***D. Procedura negocierilor.***

1. Guvernul Lituaniei a propus inițierea Protocolului nominalizat.

2. Proiecte anterioare nu au fost, astfel nu au fost negociate.

3. Negocierile se vor purta prin corespondență.

4. Părțile nu pot să se pronunțe cu referire la perioada, necesară pentru negocieri.

5. Limba rusă, va fi limba negocierilor.

6. Protocolul va intra în vigoare la data recepționării ultimei notificări despre îndeplinirea de către părți a procedurilor interne, necesare pentru intrare a acestuia în vigoare.

**Viceministru Vitalie IURCU**